OpenLLM-France/wikimedia huggingface dataset:
# Uniland

Uniland fou una empresa cimentera establerta a Catalunya, fundada el 1973 per la fusió de Cementos Fradera i Cementos y Cales Freixa. Va arribar a acaparar el 50% de la producció de cimentera de Catalunya i el 10% de la d'Espanya. El 2006 va ser adquirida per Cementos Valderrivas, part de FCC.

## Història

Cementos Fradera fou fundada l'any 1896 com a M.C. Butsems & Fradera, per Marià-Carles Butsems i Just i Josep Fradera i Camps. Fabricava ciment, amb una planta a Vallcarca. Cementos y Cales Freixa, amb fàbrica a Santa Margarida i els Monjos, fou comprada l'any 1901 pel banquer Antoni Freixa i Coma.
El 2006 va ser adquirida per Cementos Portland Valderrivas, una filial de Fomento de Construcciones y Contratas, per 1.092 milions d'euros (un 51% del capital). En el moment de la venda comptava amb dues fàbriques de ciment (Santa Margarida i els Monjos i Vallcarca), 27 plantes de formigó, set plantes d'àrids i vuit pedreres. A més d'una fàbrica de ciment, quatre plantes de formigó i una pedrera a Tunísia. A Llatinoamèrica està instal·lada a l'Argentina amb dues fàbriques de ciment, sis plantes de formigó i dues pedreres, i l'Uruguai, amb una fàbrica de ciment, quatre plantes de formigó i una pedrera. També tenia una terminal de ciment a l'estat de Louisiana (Estats Units) i una altra a Ipswich (Gran Bretanya). La xifra de negocis el 2005 fou de 447ME; amb un EBITDA de 155 milions.
Els seus accionistes van obtenir un imports de gairebé 1.600 milions d'euros per la venda, en el moment més àlgid de l'economia, poc abans que petés la bombolla financera.
Després d'uns anys mantenint totes dues marques, el 2015 FCC va començar un procés de reestructuració per unificar les seves marques, deixant de fer servir UNILAND com a nom comercial.
El 2017 un grup d'activistes va reclamar que es deixin de cremar residus a l'antiga fàbrica de Santa Margarida i els Monjos.

## Presidents

Llista incompleta de presidents d'Uniland
* Pedro Ferreras Diez (2003-2005)
* Joan Rosell i Lastortras (2005-2006)
* José Ignacio Martínez-Ynzenga (2006-)

## Referències

* 1 2 3 Baratech, Gonzalo «FCC borra del mapa el nombre de Uniland» (en castellà). Economía Digital, 22-01-2015 [Consulta: 5 març 2023].
* ↑ Vinton, Roger. La gran teranyina: els secrets del poder a Catalunya. [Barcelona]: Edicions del Periscopi, 2017, p. 41. ISBN 978-84-946014-1-5.
* ↑ «Cementos Portland Valderrivas compra Uniland - FCC». [Consulta: 5 març 2023].
* ↑ Filella, Ramon «Reclamen el cessament immediat de la crema de residus a la cimentera Uniland dels Monjos». Eix diari, 03-07-2017 [Consulta: 5 març 2023].
* ↑ «Mor Pedro Ferreras als 67 anys, membre del Consell Assessor Universitari de UIC Barcelona». UIC Barcelona, 19-11-2021.
* ↑ «Joan Rossell presidirà la cimentera Uniland». rtvvilafranca.cat, 04-10-2005.
* ↑ «Consejo Uniland nombra a Martínez-Ynzenga presidente de cementera». elEconomista.es, 07-09-2006.
# Valverde (Sicília)

Valverde (sicilià Bedduvirdi) és un municipi italià, dins de la ciutat metropolitana de Catània. L'any 2006 tenia 7.573 habitants. Limita amb els municipis d'Aci Bonaccorsi, Aci Castello, Aci Catena, Aci Sant'Antonio, San Giovanni la Punta i San Gregorio di Catania.

## Administració

Llista d'alcaldes :
| Període | Identitat | Partit |
| 2008- | Angelo Spina | Llista cívica |
# Valeria Luiselli

Valeria Luiselli (Ciutat de Mèxic, 16 d'agost del 1983) és una escriptora mexicana i professora de literatura a la Universitat de Hofstra (Nova York). És considerada com una de les veus principals d'una generació d'escriptors que viu entre l'Amèrica Llatina i els Estats Units i que reflecteix les contradiccions d'aquesta identitat híbrida.

## Biografia

De petita va viure a molts llocs perquè el seu pare era diplomàtic. Després de passar la infància entre els Estats Units, Costa Rica, Corea del Sud, Sud-àfrica i l'Índia, Luiselli es formà en Filosofia i Literatura a la Universitat Nacional Autònoma de Mèxic i a la Universitat de Colúmbia de Nova York. A l'actualitat viu a Harlem amb el seu marit, el també escriptor Álvaro Enrigue i la seva filla.
Luiselli es va donar a conèixer amb la novel·la Los Ingrávidos (Sexto Piso, 2011) i pel seu llibre d'assaigs Papeles Falsos (Sexto Piso, 2010), i la seva obra, traduïda a més d'una vintena de llengües, ha estat guardonada en múltiples ocasions amb premis com el Los Angeles Times Book per La historia de mis dientes (Sexto Piso, 2014) o l'American Book per Los niños perdidos. Un ensayo en 40 preguntas (Sexto Piso, 2016).
Recentment ha publicat Lost Children Archive , la seva primera novel·la escrita en anglès, on denuncia la política de separació de menors de les seves famílies a la frontera entre els Estats Units i Mèxic. Ella mateixa, en col·laboració amb Daniel Saldaña París, l'ha traduïda a l'espanyol com a Desierto sonoro (Sexto Piso, 2019).
Luiselli és col·laboradora habitual de The New York Times, Granta, The Guardian o El País i és fundadora de la University of Columbia Teenage Immigrant Integration Association, a més de conduir tallers d'escriptura i fer conferències als Estats Units, Mèxic i altres països.

## Obres

* Papeles falsos, 2010.
* Los ingrávidos, 2011
* La historia de mis dientes, 2014
* Tell Me How It Ends: An Essay in 40 Questions, 2017
* Lost Children Archive, 2019 (Desierto sonoro)

## Referències

* 1 2 «Valeria Luiselli - 3 Bücher - Perlentaucher». [Consulta: 5 setembre 2019].
* ↑ «Valeria Luiselli». [Consulta: 5 setembre 2019].
# Vatnsoyrar

Vatnsoyrar [vatnsɔiɹaɹ] és un poble de l'illa de Vágar, a les illes Fèroe. Forma part del municipi de Vágar juntament amb les localitats de Sandavágur i Miðvágur, que en fa les funcions de capital. L'1 de gener del 2020 tenia 44 habitants.
La localitat se situa a la riba nord del llac Leitisvatn, el més gran de l'arxipèlag, en una zona d'orografia plana. Creuen el poble els rius Grótvalaá i Sjatlá, el qual desemboca al llac. La carretera 40 passa per Vatnsoyrar; és la carretera que porta a l'aeroport de les Illes Fèroe, que està molt a prop del poble. Miðvágur a l'est i Sørvágur a l'oest són les dues localitats més properes, a uns 5 km de distància de Vatnsoyrar cada una. És l'únic poble de les Illes Fèroe que no es troba al costat del mar.
Vatmsoyrar va ser fundat el 1921 i és, per tant, un dels assentaments més nous de l'arxipèlag. Durant la Segona Guerra Mundial la RAF va utilitzar el llac per als seus hidroavions.
Al poble hi ha un campament per a nens i joves de la comunitat cristiana dels Germans de la Plymouth.
Vatnsoyrar disposa d'un petit museu del motor (Vatnsoyra Bilasavn) amb, entre altres coses, un model Ford T de 1915 i un camió Ford Model TT de 1922, els primers tipus de cotxes que es van utilitzar a les Illes Fèroe. Més enllà d'això, hi ha una fàbrica per a portes i finestres (Vatnsoyra Snikkaravirki).

## Referències

* ↑ «Statistical Database» (en anglès). Arxivat de l'original el 2020-07-06. [Consulta: 4 agost 2019]. «Base de dades estadística de les Illes Fèroe»
* ↑ «Mapa de les Illes Fèroe» (en danès). Trap Danmark. [Consulta: 2 desembre 2019].
* 1 2 «Vatnsoyrar» (en anglès). faroeislands.dk. [Consulta: 2 desembre 2019].
* ↑ «P/F H-DYGD» (en feroès). Business Line. [Consulta: 2 desembre 2019].

## Vegeu també

* Llista de municipis de les Illes Fèroe.
* Fjallavatn.

## Enllaços externs

* Web de l'ajuntament de Vágar.
# Vatini (cortesà)

Vatini (en llatí Vatinius) va ser un cortesà de Neró, nadiu de Beneventum. Tàcit diu que era una de les persones més odioses de la cort de l'emperador.
Es diu que era deforme de cos i amb la ment embogida. Va exercir diversos oficis humils, i primer era aprenent de sabater. Després va ser bufó (scurrae) i va obtenir gran riquesa i poder acusant als més destacats homes de l'estat davant de Neró. Dió Cassi explica una facècia d'ell que va agradar molt a l'emperador. Era ben sabuda l'animadversió que Neró tenia pel senat, i un dia va dir-li: "T'odio Cèsar perquè ets senador".
Una classe de gots amb nasi o brocs van portar el nom de vatinii, probablement perquè els va posar de moda. Juvenal parla de les copes vatínies, i Marcial el menciona en un epigrama.

## Referències

* ↑ [https://quod.lib.umich.edu/m/moa/acl3129.0003.001/1243?page=root;rgn=full+text;size=100;view=image;q1=VatiniusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1235. ]
# Verd de cadmi

El verd de cadmi és un pigment verd que s'obté barrejant groc de cadmi i verd veronès (també anomenat verd de crom o viridian en anglès).

## Història

El verd de cadmi va ser utilitzat per primera vegada al s. XIX, ja que un dels seus components, el groc de cadmi, va ser descobert l'any 1817 per Friedrich Stromeyer. El verd veronès va ser creat pel pintor Paolo Veronese (Verona, 1528 - Venècia, 1588).

## Composició

S'obté de la barreja de groc de cadmi i de verd veronès, tot i que de vegades es pot utilitzar ftalocianina de coure (també d'un to verd-blavós).
Tot i que es poden utilitzar altres verds o blaus barrejats amb el groc de cadmi per fer tons semblants, la barreja amb el verd veronès li dona una bona estabilitat i una gran resistència a la llum, cosa que no passa si es barreja amb altres verds o blaus, quan, encara que es pot obtenir un bon to i color, no tenen la mateixa l'estabilitat ni resistència i sovint reaccionen químicament entre ells.

## Toxicitat

Els compostos de cadmi són tòxics o molt tòxics, per això actualment se solen substituir per altres pigments (compostos azo) del mateix color.

## Ús en la pintura

És un color opac, la seva capacitat cobrent i poder colorant és entre bona i molt bona, hereta les propietats pictòriques dels seus components, una bona estabilitat i gran resistència a la llum.
No s'hauria de barrejar amb el blanc de plom ni amb el groc de crom per evitar reaccions.
La bona reputació del verd de cadmi sol ser exagerada pel fet que, quan es va descobrir el groc de cadmi, els altres pigments grocs existents tenien una qualitat molt inferior i actualment són substituïts per compostos azo.

## Bibliografia

* Doerner, Max. Los materiales de pintura y su empleo en el arte (en castellà), 1921.
# Universitat de Cincinnati

La Universitat de Cincinnati, en anglès University of Cincinnati, és una universitat pública ubicada a Cincinnati, estat d'Ohio, Estats Units. Amb aproximadament 35.000 estudiants és, després de la Universitat Estatal d'Ohio i davant la Universitat Estatal de Kent, la segona universitat més gran de l'estat d'Ohio. El centre universitari va ser fundat en 1819. La facultat de música, el College-Conservatory of Music Cincinnati (CCM), és un dels centres universitaris de música de millor reputació dels Estats Units.

## Facultats

* Ciències de la Salut aplicades
* Ciències aplicades
* Disseny, arquitectura, Art i Planificació
* Enginyeries
* Arts i Ciències (McMicken College of Arts and Sciences)
* Medicina
* Música (College-Conservatory of Music Cincinnati)
* Pedagogia, Justícia delictiva i Recursos Humans
* Infermeria
* Farmàcia
* Ciències del Dret (4. Facultat més antiga als EUA oberta des del seu inici)
* Treball Social
* Ciències Econòmiques
* Graduate School
Instal·lacions en altres emplaçaments:
* Clermont College a Batavia
* Raymont Walters College

## Esport

Els equips esportius de Cincinnati es diuen Bearcats. La universitat és membre de la Big East Conference.

## Personalitats
### Professors cèlebres

* Neil Armstrong - Primer humà que va trepitjar la Lluna
* Dorothy DeLay - Violinista
* Mark Gibson - Dirigent
* Henry Meyer - Violinista
* Ulrich Nicolai - Dirigent
* Thomas Pasatieri - Compositor
* Albert Sabin - Inventor de la vacuna oral contra la pòlio
* Kurt Sassmannshaus - Violinista
* Jenö Takács - Compositor i pianista

### Estudiants cèlebres

* Kathleen Battle - Cantant d'òpera
* David Daniels - Contratenor
* Michael Gruber - Actor, cantant, ballarí
* Randy Harrison - Actor
* Robin Johannsen - Cantant del Festival de Bayreuth
* James Levine - Dirigent del Metropolitan Opera
* Kenyon Martin - Jugador de bàsquet (sense graduar)
* Immanuel McElroy - Jugador de bàsquet
* Sarah Jessica Parker - Actriu
* Sara Jay - Actriu pornogràfica
* Oscar Robertson - Jugador de bàsquet
* Jerry Rubin - Defensor del ciutadà
* Nipsey Russell - Actor, comediant
* Joseph Baermann Strauss - Enginyer que va dissenyar el Pont Golden Gate
* William Howard Taft - expresident dels Estats Units
* Christian Tetzlaff - Violinista
* Tony Trabert - Jugador de tennis
* Harold L. Walters - Compositor
* Jason Maxiell - Jugador de bàsquet

## Referències

* 1 2 Dades de la Universitat de Cincinnati
* ↑ «Davenport Sypher Named UC Chief Academic Officer», 10-06-2013. [Consulta: 1r juliol 2013].

## Bibliografia

* Don Heinrich Tolzmann: Die Deutsch-Amerikana-Sammlung an der Universität von Cincinnati. In: Stuttgarter Arbeiten zur Germanistik, Nr 423. Stuttgart: Hans-Dieter Heinz 2004 [2005], S. 447-458, ISBN 3-88099-428-5

## Enllaços externs

* Pàgina web oficial
# Universitat de Carolina del Sud

La Universitat de Carolina del Sud (anglès: University of South Carolina, també referida com USC, UofSC, SC, South Carolina o simplement Carolina) és una universitat pública de recerca amb seu a Columbia, Carolina del Sud, Estats Units, fundada el 1801 i amb set campus satèl·lit. El seu campus cobreix més de 359 acres (145 ha) al centre de Columbia. Les seves llicenciatures i postgraus en programes comercials internacionals s'han classificat entre els tres primers programes del país des de fa més d'una dècada.
També alberga la major col·lecció de Robert Burns i materials de la literatura escocesa fora d'Escòcia, així com la major col·lecció Ernest Hemingway al món.

## Referències

* ↑ «Institutional Profile: University of South Carolina-Columbia». Carnegie Foundation for the Advancement of Teaching. [Consulta: 1r novembre 2013].
* ↑ «Best Colleges 2010: Up-and-coming National Universities». U.S. News & World Report, 2009. Arxivat de l'original el 26 d’agost 2009. [Consulta: 1r novembre 2013].
* ↑ «Highlights: Rankings». University of South Carolina. Arxivat de l'original el 12 d’octubre 2015. [Consulta: 1r novembre 2013].
* ↑ «Burns scholar Roy honored by University of Glasgow». University of South Carolina. [Consulta: 13 desembre 2012].
* ↑ Baity, Caroline. «After 2,000-piece acquisition, USC now has world's largest Hemingway collection». Daily Gamecock, 27-09-2012. [Consulta: 21 octubre 2014].
# Urich

Urich és una població dels Estats Units a l'estat de Missouri. Segons el cens del 2000 tenia 499 habitants.

## Demografia

Segons el cens del 2000, Urich tenia 499 habitants, 219 habitatges, i 139 famílies. La densitat de població era de 469,9 habitants per km².
Dels 219 habitatges en un 27,9% hi vivien nens de menys de 18 anys, en un 49,3% hi vivien parelles casades, en un 10% dones solteres, i en un 36,5% no eren unitats familiars. En el 35,2% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,6% tenia menys de 18 anys, un 8,8% entre 18 i 24, un 26,5% entre 25 i 44, un 19,2% de 45 a 60 i un 20,8% 65 anys o més.
L'edat mediana era de 39 anys. Per cada 100 dones de 18 o més anys hi havia 79 homes.
La renda mediana per habitatge era de 30.197 $ i la renda mediana per família de 37.727 $. Els homes tenien una renda mediana de 26.607 $ mentre que les dones 18.125 $. La renda per capita de la població era de 14.250 $. Entorn del 14,3% de les famílies i el 15,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Urich». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Urich». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Viborg (Dakota del Sud)

Viborg és una població del Comtat de Turner a l'estat de Dakota del Sud (Estats Units d'Amèrica).

## Demografia

Segons el cens del 2000 tenia 832 habitants, 366 habitatges, i 211 famílies. La densitat de població era de 823,7 habitants per km².
Dels 366 habitatges en un 22,7% hi vivien nens de menys de 18 anys, en un 48,9% hi vivien parelles casades, en un 6% dones solteres, i en un 42,1% no eren unitats familiars. En el 39,6% dels habitatges hi vivien persones soles el 24,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,85.
Per edats la població es repartia de la següent manera: un 20% tenia menys de 18 anys, un 6,6% entre 18 i 24, un 20,3% entre 25 i 44, un 18,4% de 45 a 60 i un 34,7% 65 anys o més.
L'edat mediana era de 47 anys. Per cada 100 dones de 18 o més anys hi havia 76,2 homes.
La renda mediana per habitatge era de 29.231 $ i la renda mediana per família de 39.327 $. Els homes tenien una renda mediana de 27.337 $ mentre que les dones 20.625 $. La renda per capita de la població era de 17.738 $. Entorn del 5,2% de les famílies i el 6,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Viborg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Viborg». American Fact Finder. Oficina del Cens dels Estats Units, 12-01-2010.
# Vieilmoulin

Vieilmoulin és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 95 habitants.

## Demografia
### Població

El 2007 la població de fet de Vieilmoulin era de 95 persones. Hi havia 42 famílies, de les quals 12 eren unipersonals (8 homes vivint sols i 4 dones vivint soles), 15 parelles sense fills i 15 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 60 habitatges, 40 eren l'habitatge principal de la família, 14 eren segones residències i 6 estaven desocupats. 59 eren cases i 1 era un apartament. Dels 40 habitatges principals, 33 estaven ocupats pels seus propietaris, 7 estaven llogats i ocupats pels llogaters i 1 estava cedit a títol gratuït; 8 tenien tres cambres, 12 en tenien quatre i 21 en tenien cinc o més. 37 habitatges disposaven pel capbaix d'una plaça de pàrquing. A 16 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vieilmoulin el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 4 | 65 a 69 | 0 |
| 0 | 60 a 64 | 4 |
| 8 | 55 a 59 | 4 |
| 4 | 50 a 54 | 4 |
| 4 | 45 a 49 | 8 |
| 0 | 40 a 44 | 0 |
| 4 | 35 a 39 | 0 |
| 8 | 30 a 34 | 0 |
| 4 | 25 a 29 | 0 |
| 4 | 20 a 24 | 8 |
| 4 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 54 persones, 47 eren actives i 7 eren inactives. De les 47 persones actives 45 estaven ocupades (24 homes i 21 dones) i 2 estaven aturades (2 dones i 2 dones). De les 7 persones inactives 2 estaven jubilades i 5 estaven classificades com a «altres inactius».

### Activitats econòmiques

Dels 5 establiments que hi havia el 2007, 3 eren d'empreses de fabricació d'altres productes industrials, 1 d'una empresa de construcció i 1 d'una empresa de transport.
L'únic servei als particulars que hi havia el 2009 era un electricista.
L'any 2000 a Vieilmoulin hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Vieilmoulin a l'INSEE.
* Évolution et structure de la population Fitxa amb el detall de dades de Vieilmoulin a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Volta a Castella i Lleó 2013

La Volta a Castella i Lleó 2013, 28a edició de la Volta a Castella i Lleó, es disputà entre el 12 i el 14 d'abril de 2013, sobre un total de 542 km, repartits entre tres etapes.
El vencedor final fou l'espanyol Rubén Plaza (Movistar Team) gràcies a la victòria aconseguida en l'etapa reina que li permeté obtenir un avantatge suficient per a obtenir el triomf. El van acompanyar al podi Francisco Mancebo (5 Hour Energy) i Francesco Lasca (Caja Rural-Seguros RGA). Lasca també guanyà la classificació de la regularitat.
En les classificacions secundàries Lluís Mas (Burgos BH-Castilla y León) es va imposar en la muntanya, Robinson Chalapud (Colombia) en la combinada i el Movistar Team en la classificació per equips.

## Equips

Setze equips van prendre part en aquesta edició, formant un gran grup de 126 ciclistes, amb 8 corredors cada equip, excepte el Novo Nordisk que va sortir amb 6 ciclistes.
* 2 UCI ProTeams: Movistar Team, Euskaltel–Euskadi ;
* 5 equips continentals professionals: Caja Rural-Seguros RGA, Colombia, Sojasun, Team Novo Nordisk i RusVelo ;
* 9 equips continentals: Burgos BH-Castilla y León, CyclingTeam de Rijke-Shanks, Efapel-Glassdrive, Euskadi, 5 Hour Energy, Lokosphinx, 472-Colombia, Optum presented by Kelly Benefit Strategies i SP Tableware;

## Etapes

| Etapa | Data | Recorregut | Km | Vencedor d'etapa | Líder de la general |
| 1a etapa | 12 d'abril | Arévalo - Valladolid | 194,8 | Pablo Urtasun (POR) | Pablo Urtasun (POR) |
| 2a etapa | 13 d'abril | Urueña - Palència | 164,1 | Juan José Lobato (ESP) | Francesco Lasca (ITA) |
| 3a etapa | 14 d'abril | Aguilar de Campoo - Cervera de Pisuerga | 183,1 | Rubén Plaza (ESP) | Rubén Plaza (ESP) |

## Classificacions finals
### Classificació general

| | Ciclista | Equip | Temps |
| 1 | Rubén Plaza (ESP) | Movistar Team | 12h 35' 03" |
| 2 | Francisco Mancebo (ESP) | 5 Hour Energy | + 06" |
| 3 | Francesco Lasca (ITA) | Caja Rural-Seguros RGA | + 09" |
| 4 | Pablo Urtasun (ESP) | Euskaltel–Euskadi | + 11" |
| 5 | Carlos Barbero (ESP) | Euskadi | + 13" |
| 6 | José Joaquín Rojas (ESP) | Movistar Team | + 21" |
| 7 | Ievgueni Xalúnov (RUS) | Lokosphinx | + 21" |
| 8 | Fabrice Jeandesboz (FRA) | Sojasun | + 21" |
| 9 | Amets Txurruka (ESP) | Caja Rural-Seguros RGA | + 21" |
| 10 | Serguei Firsànov (RUS) | RusVelo | + 21" |

### Altres classificacions

* Classificació per punts. Francesco Lasca (Caja Rural-Seguros RGA)
* Classificació de la muntanya. Lluís Mas (Burgos BH-Castilla y León)
* Classificació de la combinada. Robinson Chalapud (Colombia)
* Classificació per equips. Movistar Team

## Referències

* ↑ «XXVIII VUELTA CICLISTA INT. CASTILLA Y LEON. GENERAL INDIVIDUAL». Volta a Castella i Lleó. Arxivat de l'original el 16 d’abril 2013. [Consulta: 18 abril 2013].
* ↑ «XXVIII VUELTA CICLISTA INT. CASTILLA Y LEON». Arxivat de l'original el 2014-02-19. [Consulta: 18 abril 2013].

## Enllaços externs

* Volta a Castella i Lleó (castellà)